[{"text_idx": "#000007", "text": "Cynhaliwyd y fenter ganu a chyfansoddi dros gyfnod o 10 wythnos yng ngwanwyn 2020 yn Ysgol Uwchradd Fitzalan yng Nghaerdydd. Bu Arweinyddion Co\u0302r Aloud, Amy Wadge (Llysgennad Aloud, cantores / cyfansoddwr caneuon ac enillydd Gwobr Grammy) ac adran gerdd Fitzalan yn cydweithio i gynnal gweithgarwch cyfansoddi caneuon pwrpasol i ferched yn eu harddegau ac ymarferion canu yn arddull OBA i fechgyn."}, {"text_idx": "#000009", "text": "Llwyddodd y prosiect i chwalu rhwystrau y mae llawer o\u2019r disgyblion yn eu hwynebu ac roedd yn hynod arloesol yn ei ymrwymiad i ddeall a gwella\u2019r arfer o ddysgu ar draws diwylliannau."}, {"text_idx": "#000011", "text": "Roedd llwyddiant y prosiect hwn hefyd yn tystio i ansawdd a chydraddoldeb y bartneriaeth. Dyma\u2019r tro cyntaf i Elusen Aloud ac Ysgol Uwchradd Fitzalan fod yn rhan o\u2019r fath gyfle, ac roedd ganddynt ill dwy lawer i\u2019w ddysgu oddi wrth ei gilydd, er mwyn gwella eu gwybodaeth, cyfnewid sgiliau a chyfoethogi dulliau cyflawni."}, {"text_idx": "#000013", "text": "\u201cRoedd gweithio gyda staff Aloud yn bleser pur ac yn fraint ac mae hynny wedi llywio ein hymarfer at y dyfodol. Roedd staff Aloud yn gefnogol i\u2019r disgyblion a\u2019r staff, ac roedd hynny\u2019n creu awyrgylch hyfryd bob wythnos. Rydym ni wedi mwynhau cydweithio ag Aloud yn fawr iawn ac edrychwn ymlaen at weithio gyda\u2019n gilydd eto.\u201d \u201cTeimlai\u2019r disgyblion eu bod yn cael eu gwerthfawrogi a\u2019u bod yn arbennig am eu bod nhw\u2019n rhan o\u2019r unig ysgol i gael ei dewis ar gyfer y prosiect hwn. Mae hyder y disgyblion i berfformio fel rhan o ensemble wedi datblygu\u2019n fawr am fod ti\u0302m Aloud bob amser yn gefnogol i\u2019n disgyblion ac yn eu hannog. Roeddem ni hefyd wedi sylwi bod hyder y disgyblion mewn darllen nodiant yn eu gwersi cwricwlwm wedi gwella o ganlyniad i ddefnyddio sgo\u0302r yn eu hymarferion Aloud a mynd i\u2019r afael a\u0302\u2019r her.\u201d"}, {"text_idx": "#000014", "text": "Defnyddiodd Elusen Aloud y prosiect nid yn unig i gael profiad o gyflawni mewn amgylchedd traws-ddiwylliannol a chael gwell dealltwriaeth o amrywiaeth ethnig yng Nghymru, ond hefyd i osod sylfaen i waith gyda merched yn eu harddegau yng Nghymru yn y dyfodol. Yn bwysicaf oll, mae Elusen Aloud wedi profi\u2019r anawsterau sy\u2019n wynebu merched yn eu harddegau a\u2019r gwahaniaethau yn eu hymddygiad (o gymharu a\u0302 bechgyn cyfoed) a bydd hynny\u2019n helpu i lywio prosiectau a gweithgareddau newydd yn y dyfodol. Cewch wybod mwy am ein Gweithgarwch gyda Merched fan yma."}, {"text_idx": "#000015", "text": "Mae gwerthusiad ffurfiol o\u2019r prosiect i\u2019w weld fan yma."}, {"text_idx": "#000016", "text": "\u201cPrin fy mod wedi gweld prosiect yn cyflawni trawsnewid drwyddo draw ac yn cael mwy o effaith na\u2019r un hwn.\u201d"}, {"text_idx": "#000017", "text": "\u201cTeimlai\u2019r disgyblion eu bod yn cael eu gwerthfawrogi a\u2019u bod yn arbennig am eu bod nhw\u2019n rhan o\u2019r unig ysgol i gael ei dewis ar gyfer y prosiect hwn. Mae hyder y disgyblion i berfformio fel rhan o ensemble wedi datblygu\u2019n fawr am fod ti\u0302m Aloud bob amser yn gefnogol i\u2019n disgyblion ac yn eu hannog.\u201d"}, {"text_idx": "#000018", "text": "Helpwch i gadw'r gerddoriaeth yn fyw"}, {"text_idx": "#000019", "text": "Drwy gyfrannu heddiw, fe fyddwch yn rhan o stori Aloud, yn ein helpu i roi profiadau cadarnhaol a all newid bywydau i bobl ifanc ledled Cymru."}, {"text_idx": "#000020", "text": "Aelodau Calon sy\u2019n cynnal curiad Elusen Aloud, ac maen nhw\u2019n chwarae rhan allweddol yn ein llwyddiant."}, {"text_idx": "#000021", "text": "P\u2019un a ydych chi eisiau rhedeg marathon neu drefnu eich her elusennol eich hun, gallwch helpu i gefnogi ein gweithgarwch yn eich ardal leol."}, {"text_idx": "#000022", "text": "Beth Sydd ar y Gweill?"}, {"text_idx": "#000023", "text": "Byddwch ymysg y cyntaf i glywed am ddigwyddiadau ar y gweill ac unrhyw newyddion cyffrous"}]